**איתור מנהל לרישום הלאומי למחלות תעסוקתיות**

**סוג העיסוק**: ניהול עבודת הרישום (משרדי)

**תיאור העיסוק**: ניהול הרישום הלאומי למחלות תעסוקתיות

התפקיד כולל אחריות על תכנון תכניות העבודה לרישום; תיאום העבודה מול הגורמים השונים השותפים ברישום (משרד העבודה והביטוח הלאומי); אחריות לפיתוח כלי הרישום, כולל כלים לאיסוף הנתונים, כתיבת פרוטוקול העבודה וסיוע בתהליך המיחשוב של מסד הנתונים (עם גורמים מקצועיים); בקרת איסוף הנתונים ובדיקת שלמותם (כולל יציאה לבקרות שטח); משוב למקורות המדווחים וניסיון לאיתור ולגיוס מקורות דיווח חדשים; ייזום מחקרים בתחום הבריאות התעסוקתית וכתיבת הצעות מחקר לקרנות תחרותיות ואחרות; הנחיית הכפיפים לו בתהליכי העבודה ברישום; השתתפות בוועדת ההיגוי של הרישום ואחריות לביצוע ההנחיות המקצועיות שלה; ניתוח הנתונים וכתיבת דו"חות שנתיים; כתיבת מאמרים מקצועיים בתחום העיסוק ופרסומם בעיתונות המדעית; יצירת קשרי עבודה ומחקר עם שותפים מהארץ ומחו"ל בתחום העיסוק; מילוי תפקידים נוספים בתחום המקצועי, עפ"י הנחיות הממונה.

**היקף המשרה**: 100%

**מיקום העיסוק באופן שוטף**: אזור ביה"ח תל השומר

**דרישות סף**:

***השכלה –***

תואר שני או שלישי בבריאות הציבור (MPH) או אפידמיולוגיה (MSc) או בבריאות תעסוקתית.

או

תואר ברפואה (MD) ורישיון עבודה פעיל עם התמחות ברפואה תעסוקתית או בבריאות הציבור, או במקצוע אחר עם תואר שני בבריאות הציבור (MPH) או באפידמיולוגיה (MSc).

***ניסיון תעסוקתי*** –

רצוי 3 שנות ניסיון מקצועי לבעלי תואר שני או שלישי באיסוף נתונים, בקרת איכות, ביצוע מחקר, עיבוד נתונים וכתיבת דוחות בתחום הבריאות.

רצוי 2 שנות ניסיון מקצועי לרופא לאחר ההתמחות.

רצוי ניסיון בכתיבת מאמרים ובפרסומם בעיתונות המדעית הבינלאומית.

רצוי ניסיון בביצוע בקרות מקצועיות

רצוי ניסיון בהוראה ובהדרכה בתחומי הבריאות

***ידע* –**

ידע בניהול ועיבוד נתונים

ידע בשימוש בתכנות סטטיסטיות כמו SPSS או SAS ותכנות משרדיות כמו EXCEL או WORD

ידע במחקר ובשיטות אפידמיולוגיות

***שפות*** –

ידיעת השפה העברית על בוריה

ידיעת השפה האנגלית כדי קריאת ספרות מקצועית

***כישורים אישיים*** –

כושר ניהול

כושר תיאום וארגון

כושר הדרכה והנחיה

יכולת מחקרית

כושר כתיבה מדעית

יכולת לקיים יחסי אנוש תקינים

**מועמדים מתאימים מתבקשים לשלוח טופס קורות חיים בציון "מועמד לניהול רישום מחלות מקצוע" אל גב' דפנה אברך, בדוא"ל:** **dafna.avrech@moh.gov.il**